钦定古今图书集成/方舆汇编/职方典/第1148卷 > 《黄平倩至玉泉以书见邀倍道趋之马上感旧有作》袁宏道
## 钦定古今图书集成/方舆汇编/职方典/第1148卷 > 《黄平倩至玉泉以书见邀倍道趋之马上感旧有作》袁宏道

“晓枕浓和发清嚏，知是家人呼我字。翩然一鹤自东
飞，衔得巴江笺子至。蜡花蒲幅堆如峦，要我共踏青
溪翠。怒帆一掣截长波，马不待鞍捶以辔。颓蓝叠绿
泻平田，缬林稠叶点青腻。当时京国好兄弟，谢堂佳
月城西寺。几年抛没叹吹云，又作飞鸿留爪地。老去
怕逢缘熟人，梦回每说金华事。欲知销折几番心，看我衣衫重叠泪。